
Comisia pentru buget, finanţe şi bănci

Bucureşti 05.12.2001

Nr.22/818

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.164/2000 privind instituirea unor măsuri pentru stimularea agenţilor economici producători interni sau importatori de alcool, băuturi alcoolice spirtoase şi băuturi alcoolice naturale, în vederea achitării obligaţiilor către bugetul de stat, bugetul asigurărilor sociale de stat şi fondurile speciale, cu care comisia noastră a fost sesizată în fond cu adresa Biroului Permanent nr.540 din 23 octombrie 2000.

PREŞEDINTE,

Prof.dr. Florin Georgescu

RAPORT

asupra proiectului de Lege privind aprobarea Ordonanţei de urgenţă a Guvernului nr.164/2000 privind instituirea unor măsuri pentru stimularea agenţilor economici producători interni sau importatori de alcool, băuturi alcoolice spirtoase şi băuturi alcoolice naturale, în vederea achitării obligaţiilor către bugetul de stat, bugetul asigurărilor sociale de stat şi fondurile speciale

In urma examinării proiectului de Lege privind aprobarea Ordonanţei de urgenţă a Guvernului nr.164/2000 privind instituirea unor măsuri pentru stimularea agenţilor economici producători interni sau importatori de alcool, băuturi alcoolice spirtoase şi băuturi alcoolice naturale, în vederea achitării obligaţiilor către bugetul de stat, bugetul asigurărilor sociale de stat şi fondurile speciale, în şedinţa din 5 decembrie 2001, comisia a hotărât, cu majoritate de voturi, respingerea proiectului de Lege sus menţionat, întrucât prevederile sale au fost abrogate prin Ordonanţa de urgenţă a Guvernului nr.252/2000 pentru modificarea şi completarea Ordonanţei Guvernului nr.27/2000 privind regimul produselor supuse accizelor, Art.III.

Prezentul proiect de Lege face parte din categoria legilor ordinare.

PREŞEDINTE,

Prof.dr.Florin Georgescu
SECRETAR,

Ec. Daniel Ionescu

Consilieri parlamentari:

Bărdiţă Mariana

Onete Alexandru
